Mekkanske i Medinske sure

Poslanik s.a.w.s. je za vrijeme objave živio u dva grada Mekku i Medinu. Objava mu je stizala u oba grada, ponekad i kada bi bio na putovanju, u različitim godišnjim dobima, u različitim dijelovima dana itd.

Islamski učenjaci su do u detalje ispitivali kada je neki od ajeta objavljen, zbog koristi poznavanja toga.

Na primjer muslimani su u vrijeme mekkanske objave bili manjina, pa tako i ajeti koji su tada spušteni objašnjavali su i stanje i propise muslimana dok su nejaki, i kakav njihov odnos treba biti prema ostalima. Dok se u Medini to stanje promijenilo, i muslimani su postali jači, pa su dobili i državu. Tako da ajeti koji su tada objavljivani sadržavali su u sebi propise koji se tiču muslimanske zajednice koja ima snagu i vlast.

1. Ko je su to Mekkanske, a koje Medinske sure?

Najveći broj islamskih učenjaka smatra da su sve sure objavljene prije hidžre Mekkanske sure, a da su sve sure objavljene nakon hidžre Medinske sure, pa makar i neki ajeti ili dijelovi tih sura bili objavljeni u Mekki, prilikom boravka Poslanika s.a.w.s. u Mekki nakon oslobađanja Mekke.

Broj Medinskih sura je 20, Mekkanskih je 82, a za njih 12 učenjaci su se razišli da li su Mekkanske ili Medinske.

2. Karakteristike Mekkanskih sura:

* Svaka sura u Kojoj ima riječ ''Kella'' je Mekkanska
* Svaka sura u kojoj ima Sedžda tilavet ona je Mekkanska
* Svaka sura koja počinje sa zakletvom Allaha dž.š.
* Mekkanska je i svaka sura koja počinje pojedinačnim harfovima poput ''Elif-lam-mim'', osim sura Al-Baqara i Ali 'Imran, koje su Medinske i sure Ra'd za koju se ulema razišla
* Svaka sura koja počinje sa ''El-Hamdu'' jeste Mekkanska
* Svaka sura koja u sebi ima priče o poslanicima a.s. je Mekkanska, osim sure Al-Baqara
* U njima je akcenat na islamsku akidu, tevhid, opasnost širka, opis dženneta i džehennema,
* U njima ima malo ajeta o šerijatskim propisima
* Ajeti i sure su dosta kratke, ali se koriste sadržajne riječi

1. Karakteristike Medinskih sura:

- Svaka sura u kojoj je ''Ja ejuhellezine amenu'', a u njoj nema ''ja ejuhen-nas'' je Medinska

- Svaka sura u kojoj su spomenuti munafici

- Svaka sura u kojoj se spominje šerijatska kazna, ili farzovi, ili propisi džihada

- Ajeti i sure su dugi

1. Koristi poznavanja Mekkanskih i Medinskih sura:

* Spoznaja koji ajeti su derogirani, a koji su derogirajući
* Poznavanje mjesta objave neke sure pomaže u shvatanju propisa u ajetu i značenja samog ajeta, i na koga se ti ajeti odnose
* Spoznaja stepena i metoda u davetu
* Bolje shvatanje sire Allahovog Poslanika s.a.w.s. i periode kroz koje je prolazio i sa kakvim iskušenjima se suočavao s.a.w.s.
* Spoznaja postepenosti objavljivanja i da to nije moglo doći osim od strane Sveznajućeg, Kome ništa skriveno nije